30 жніўня адбудзецца суд над Аляксандрам Францкевічам
http://spring96.org/be/news/65500 2013 2013-08-28T17:20:47+0300 2013-08-28T17:20:47+0300 2013-08-29T16:20:28+0300 be http://spring96.org/files/images/sources/aliaksandr_franckevich-300x221.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»
Паседжанне будзе праходзіць у івацэвіцкай калоніі, дзе зараз знаходзіцца палітвязень. Будзе вырашацца пытанне, ці ўсталююць у адносінах да актывіста прэвентыўны пагляд пасля вызвалення. Пачатак суда ў 14.30.
У траўні 2011 года Аляксандр Францкевіч быў асуджаны да трох гадоў пазбаўлення волі па “справе анархістаў”. Яго абвінавацілі ў нападзе на шэраг дзяржаўных устаноў, а таксама ва ўзломе сайта Наваполацкага гарвыканкама. На судзе сваёй віны ён не прызнаў.
Праваабаронцы прызналі Францкевіча палітычным зняволеным і патрабуюць яго неадкладнага вызвалення.
Чакаецца, што 3-га верасня палітвязня павінны адпусціць на волю.
28.08.2013 Тэгі: суды, палітвязьні